Na temelju Odluke o financiranju Upravljačkog tijela Ministarstva rada, mirovinskoga sustava, obitelji i socijalne politike o financiranju projekta „Uz vas za bolji život“, KLASA: 984-01/23-01/29, URBROJ: 524-07-02-01-01/3-24-32 od 28. ožujka 2024. godine, te Ugovora o dodjeli bespovratnih sredstava za projekte koji se financiraju iz Europskog socijalnog fonda plus u financijskom razdoblju 2021. - 2027., Klasa: 442-01/24-04/1

URBROJ: 344-24-5, Kodni broj: SF.3.4.11.01.0063, u okviru Programa Učinkoviti ljudski potencijali 2021. - 2027. uz znanje Odbora ravnateljica Hrvatskog Crvenog križa Gradsko društvo Crvenog križa Ploče objavljuje

**OGLAS**

**za prijam u radni odnos na određeno vrijeme u sklopu projekta „Uz vas za bolji život“**

1. **Radnik/ca za potporu i podršku u svakodnevnom životu starijim osobama i osobama s invaliditetom** u sklopu projekta „Uz vas za bolji život“
2. **Broj traženih osoba:** 1
3. **Vrsta zaposlenja**: rad na određeno vrijeme
4. **Radno vrijeme**: puno radno vrijeme
5. **Mjesto rada**: područje Grada Ploča sa svim pripadajućim naseljima (Ploče, Rogotin, Šarić Struga, Banja, Komin, Stablina, Baćina, Peračko Blato, Staševica, Crpala-Spilice-Gnječi, Plina Jezero)
6. **Opis poslova**: radnik će pružati potporu i podršku za najmanje 6 krajnjih korisnika, i to:

* organiziranje prehrane (pomoć u pripremi obroka, pomoć u nabavi hrane i dr.)
* obavljanje kućanskih poslova (pranje posuđa, pospremanje stambenog prostora, donošenje vode, ogrjeva i slično, organiziranje pranja i glačanja rublja, nabava lijekova i drugih potrepština i dr.)
* održavanje osobne higijene (pomoć u oblačenju i svlačenju, u kupanju i obavljanju drugih higijenskih potreba i dr.)
* zadovoljavanje drugih svakodnevnih potreba
* podjela paketa kućanskih i osnovnih higijenskih potrepština

Izrazi koji se koriste u ovom Oglasu, a imaju rodno značenje, koriste se neutralno i odnose se jednako na muški i ženski rod.

1. Uvjeti koje osobe koje se prijavljuju na Oglas moraju ispunjavati:

* Punoljetnost
* hrvatsko državljanstvo

1. Kandidati su dužni priložiti:

* vlastoručno potpisanu i popunjenu prijavu za radno mjesto (može se preuzeti na službenim stranicama Hrvatskog Crvenog križa Gradsko Društvo Crvenog križa Ploče ili osobno na adresi Ulica Vladimira Nazora 20)
* životopis
* dokaz o hrvatskom državljanstvu (osobna iskaznica, putovnica, domovnica)
* elektronički zapis ili potvrda o podacima evidentiranim u matičnoj evidenciji Hrvatskog zavoda za mirovinsko osiguranje ( e-radna knjižica)
* uvjerenje nadležnog suda da se protiv kandidata ne vodi kazneni postupak (ne starije od tri mjeseca od dana objave Oglasa)

NAPOMENA:

Urednom prijavom smatra se prijava koja sadržava sve podatke i priloge navedene u Oglasu. Osoba koja nije podnijela pravodobnu i urednu prijavu ili ne ispunjava formalne uvjete iz Oglasa, ne smatra se kandidatom prijavljenim na Oglas. Prijave moraju biti na hrvatskom jeziku i latiničnom pismu.

Isprave koje se prilažu u neovjerenoj preslici potrebno je prije potpisivanja ugovora o radu predočiti u izvorniku.

Osobe koje se prijavljuju na Oglas dužne su dostaviti svoju prijavu na adresu: Hrvatski Crveni križ Gradsko Društvo Crvenog križa Ploče, Ulica Vladimira 20, 20340 Ploče, osobno najkasnije u roku od 5 dana od dana objave Oglasa, u zatvorenoj kuverti s naznakom: **»Prijava na Oglas – „Uz vas za bolji život“ – ne otvaraj«.**

**Ovaj Oglas bit će objavljen na službenim stranicama Hrvatskog zavoda za zapošljavanje i na službenoj stranici Hrvatskog Crvenog križa Gradsko društvo Crvenog križa Ploče (**<https://crvenikriz-ploce.hr/>**).**

**Kandidati/kandidatkinje koji ispunjavaju formalne uvjete natječaja bit će pozvani na razgovor (intervju).**

Hrvatski Crveni križ Gradsko društvo Crvenog križa Ploče zadržava pravo poništenja Oglasa bez posebnog objašnjenja.

Ravnateljica

Martina Vrankić